# **Karcag Városi Önkormányzat**

 **Polgármestere**

## J a v a s l a t

**a Karcag Városi Önkormányzat 2019. évi zárszámadásáról szóló rendelet-tervezetre**

A 2019. évi költségvetés megalkotásának és végrehajtásának fő irányvonalát az előző évekhez hasonlóan a működés megszokott színvonalon történő biztosítása, a folyamatban lévő fejlesztések megvalósítása, az újabb pályázati lehetőségek kihasználása, valamint az ezekhez szükséges önerő biztosítása jelentette.

Az előző évekhez hasonlóan a költségvetési rendeletben szerepeltek a Karcag Városi Önkormányzat és az általa alapított költségvetési szervek kötelező feladatai, a Karcagi Többcélú Kistérségi Társulás által ellátott szociális és gyermekjóléti feladatok, valamint az önként vállalt feladatok ellátásához szükséges bevételek és kiadások, az ésszerű és takarékos gazdálkodás követelményét szem előtt tartva.

A kötelező feladatok ellátása mellett Önkormányzatunk önként vállalt feladatai is igen jelentősek voltak.

Nyertes pályázataink megvalósítása folyamatos volt. A Milánói Világkiállítás magyar pavilonjának elhelyezésével kapcsolatban az út, parkoló és közmű kivitelezési munkálatok befejeződtek, az épület kivitelezésére a közbeszerzési eljárás folyamatban van.

Megvalósítást előkészítő munkák kezdődtek meg a következő pályázatok, támogatások esetében:

* TOP-7.1.1-16-H-ERFA-2019-00119 Rónai malom közösségi célú felújítása,
* TOP-3.1.1-15-JN1-2016-00021 Kerékpárút hálózat kiépítése Karcagon,
* TOP-3.2.1-16-JN1-2017-00002 Idősek Otthona energetikai felújítása,
* Önkormányzati feladatellátást szolgáló fejlesztések támogatása pályázat (Táncsics krt. 19. Óvoda tornaszoba felújítás),
* Zártkertek infrastrukturális háttér fejlesztése 2.,
* Karcag Város fejlesztési feladatainak támogatása – Szennyvízhálózat előkészítése,
* Karcag Városi Önkormányzat fejlesztési feladatainak támogatása – a volt rendőrségi épületrész felújítása.

Megkezdődött, illetve folyamatban van a megvalósítás az alábbi pályázatok, támogatások esetében:

* KEHOP-3.2.1-15-2017-00023 Komplex hulladékgazdálkodási rendszer fejlesztése,
* TOP- 5.1.2-15-JN1-2016-00005 Helyi foglalkoztatási együttműködések megvalósítása a Karcagi Járásban,
* TOP-1.2.1-15-JN1-2016-00005 Karcagi turisztikai attrakciók fejlesztése,
* TOP-1.1.3-15-JN1-2016-00015 Karcagi termékek piaca,
* TOP-5.3.1-16-JN1-2017-00006 Karcagi kistérség közösségi fejlesztése,
* TOP-1.1.1-15-JN1-2016-00012 pályázat, a Nagykun Víz- és Csatornamű Kft. Karbantartó Műhely építése,
* TOP-1.1.1-15-JN1-2016-00011 pályázat, a Városgondnokság infrastrukturális fejlesztése,
* TOP 5.3.1-16 „Helyi identitás és kohézió erősítése” pályázat,
* LIFE Integrált levegőminőség-védelmi Projekt

A TOP-3.2.1-15-JN1-2016-00024 Városháza, Déryné energetikai fejlesztése, valamint a TOP-2.1.2-15-JN1-2016-00011 Karcag zöldfelületeinek fejlesztése pályázatok kivitelezése 2018. évben befejeződött, a támogatás végelszámolása 2019-ben megtörtént, a pályázat lezárult.

2019. évben lezárultak a következő pályázatok:

* a KÖFOP-1.2.1-VEKOP-16 Csatlakozási konstrukció az önkormányzati ASP rendszer országos kiépítése,
* Idősek Otthona pincerendszerének felújítása, födémcseréje,
* a Zártkertek infrastrukturális háttér fejlesztése, valamint
* a Belterületi utak, járdák felújítása.

A TOP-1.4.1-15-JN1-2016-00016 Zöldfa úti Óvoda korszerűsítése pályázat kivitelezése 2019. évben befejeződött, a támogatás végelszámolása folyamatban van.

**Költségvetési előirányzatok alakulása**

A Karcag Városi Önkormányzat 2019. évi költségvetéséről szóló 1/2019. (II.01.) rendeletében a Képviselő-testület az Önkormányzat költségvetésének bevételi- és kiadási előirányzatának főösszegét 7.172.890.890,- Ft-ban határozta meg, mely az évközi változások következtében összességében 3.024.797.805,- Ft-tal növekedett, a módosítás utáni főösszeg 10.197.688.695,- Ft-ra változott.

###

### **Bevételek teljesítése**

### A beszámolási időszakban önkormányzati szinten teljesített bevétel összege 9.940.133.158,- Ft (rendelet tervezet 6. sz. melléklete), a teljesítés a módosított előirányzathoz viszonyítva 97,47 %. A finanszírozási bevételek nélkül önkormányzati szinten tervezett bevételeink 94,54 %-ban teljesültek.

*Működési célú támogatások államháztartáson belülről:* A helyi önkormányzatok működésének támogatása a módosított előirányzathoz képest 100,00 %-ra teljesült, összege 2.026.241.414,- Ft. Ez az összeg tartalmazza a kötelező feladatok állami támogatását, melyet részletesen tartalmaz a 6. sz. melléklet. Működési célú egyéb államháztartáson belüli támogatásként 504.160.298,- Ft realizálódott (97,60 %), mely önkormányzati szinten területalapú támogatást, a mezőőrség támogatását, különböző pályázati pénzeszközöket tartalmaz, valamint legnagyobb részben a JNSZ Megyei Kormányhivatal Karcagi Járási Hivatal Foglalkoztatási Osztály közfoglalkoztatásra nyújtott támogatását.

*Felhalmozási célú támogatások államháztartáson belülről:* Felhalmozási célú államháztartáson belüli támogatásként 1.868.242.892,- Ft bevétel realizálódott (99,83%). Ez tartalmazza:

* a Karcag Városi Önkormányzat fejlesztési feladatainak támogatását a volt rendőrségi épületrész felújítására 538.920.000,- Ft összegben,
* a Járásszékhely múzeumok támogatása 4.000.000,- Ft támogatását
* a TOP-2.1.2-15-JN1-2016-00011 Karcag zöldfelületeinek fejlesztése pályázat 4.357.366,- Ft támogatását,
* a TOP-3.2.1-15-JN1-2016-00024 Városháza, Déryné energetikai fejlesztése pályázat 18.944.437,- Ft támogatását,

### a TOP-1.1.3-15-JN1-2016-00015 Karcagi termékek piaca pályázat támogatását 100.000.000,- Ft összegben,

### a TOP-1.1.1-15-JN1-2016-00012 Nagykun Víz- és Csatornamű Kft. Karbantartó Műhely építése pályázat támogatását 900.000,- Ft összegben,

### a Víziközművek energiahatékonyságának fejlesztése pályázat támogatását 17.519.971,- Ft összegben,

### a KEHOP-3.2.1-15-2017-00023 Komplex hulladékgazdálkodási rendszer fejlesztése pályázat támogatását 2.701.118,- Ft összegben,

### a 2015. évi Milánói Világkiállítás magyar pavilonjának újjáépítése Karcagon megvalósítására a 1551/2019. (IX.26.) Korm.határozat alapján kapott támogatás 1.108.100.000,- Ft összegét

### a Karcag Város fejlesztési feladatainak támogatása - Szennyvízhálózat előkészítése megvalósítására kapott támogatás 72.800.000,- Ft összegét.

A *közhatalmi bevételeink* összességében 779.235.683,- Ft-ra teljesültek, mely a módosított előirányzathoz képest 99,82 %-os teljesítést jelent.

2015. évben ezen a jogcímen 591.461.000,- Ft, 2016-ban 628.675.000,- Ft, 2017. évben 643.200.719,- Ft, 2018. évben pedig 692.378.730,- Ft volt a teljesítés.

Az előző évekhez képest jelentkező helyi adóbevétel növekedés legnagyobb részben az iparűzési adóból származik. Iparűzési adóbevétel címen 2015. évben 533.026.000,- Ft, 2016. évben 570.979.000,- Ft teljesült, 2017. évben 579.062.440,- Ft, 2018. évben 612.560.944,- Ft, 2019. évben pedig 710.109.422,- Ft folyt be, stabil növekedési tendencia látható.

A *működési bevételek* 450.111.538,- Ft összegű teljesítése 92,14 %-os teljesítést mutat. Az Önkormányzat teljesítési adata a rendelet-tervezet 7. sz., az intézményi működési bevételek (önkormányzati bevétel nélkül) teljesítési adata pedig költségvetési szervenkénti bontásban a rendelet-tervezet 9. sz. mellékletében szerepel. A Karcag Városi Önkormányzat működési bevételeinek forrásonkénti részletes alakulását a rendelet-tervezet 8. sz. melléklete tartalmazza.

A *felhalmozási bevételek* címen 25.820.053,- Ft teljesült, mely a módosított előirányzathoz viszonyítva 8,68 %-os teljesítést jelent, melyből 25.620.053,- Ft az önkormányzat bevétele, melynek részletezése a 8 sz. mellékletben megtalálható, 200.000,- Ft pedig a Városgondnokság bevétele, mely tárgyi eszköz (gépek) Nagykunsági Környezetvédelmi Kft. részére történő értékesítéséből származik .

*Működési célú átvett pénzeszközként* 14.750.000,- Ft realizálódott, mely a Tehetségbarát Önkormányzat Díj 1.500.000,- Ft támogatásából, a Karcag Kincse Keresletélénkítő projekt 3.250.000,- Ft támogatásából, valamint a „30 éve szabadon” pályázat 10.000.000,- Ft-os támogatásából származik.

*Felhalmozási célú átvett pénzeszközként* 21.940.869,- Ft teljesült (8. sz. melléklet). Ezen a jogcímen munkáltatói kölcsönök megtérülése és a lakosság részére nyújtott szennyvízbekötési támogatások részletfizetése teljesült, valamint a LIFE levegőminőség védelmi projekt támogatása 21.718.223,- Ft összegben.

A *finanszírozási bevételek* éves szinten 4.249.286.328,- Ft összegben teljesültek. Ez az összeg tartalmazza a 2018. évi költségvetési maradvány igénybevételét 3.821.360.150,- Ft összegben, a folyószámlahitel igénybevételét az év folyamán összesen 356.580.142,- Ft összegben, valamint az államháztartáson belüli megelőlegezések (2020. évi támogatás) 71.346.036,- Ft összegét.

Összességében megállapítható, hogy Önkormányzatunknál és intézményeinél a tervezett bevételek beszedése, a megítélt támogatások lehívása folyamatos volt, a bevételek a folyó kiadásokhoz megfelelő fedezetet biztosítottak. Az intézmények gazdálkodásában a költséghatékonyság mellett a bevételi többletek irányába tett intézkedések eredményesek voltak.

Kiadások teljesítése

A beszámolási időszakban az önkormányzati szinten teljesített kiadások (költségvetési szervek támogatása nélküli) összege 6.904.919.856,- Ft, mely a módosított előirányzathoz viszonyítva 67,71 %-os teljesítést mutat (10. sz. melléklet).

Önkormányzatunk a kötelező feladatok ellátását, a költségvetési szervek működését egész évben biztosította.

Önkormányzati szinten a *személyi juttatások* teljesítése 98,99 %, összege 1.327.642.464,- Ft, a *munkaadót terhelő fizetési kötelezettségek* teljesítése pedig 98,66 %, összege pedig 234.154.045,- Ft. Az Önkormányzat és intézményei engedélyezett álláshelyeken foglalkoztatott dolgozói létszámának alakulását a rendelet-tervezet 14. sz. melléklete tartalmazza.

Mind az Önkormányzat, mind pedig az intézmények személyi juttatásairól elmondható, hogy legnagyobb részben a jogszabályi előírások alapján kötelező személyi juttatásokat tartalmazzák, kevés a lehetőség a differenciálásra, többlet juttatásra.

A *dologi kiadások* önkormányzati szintű teljesítése 82,80 %, összege 1.011.452.876,- Ft, mely az Önkormányzat és az intézmények feladatellátáshoz szükséges beszerzéseket, kommunikációs, közüzemi, étkeztetési és egyéb szolgáltatásokat, dologi kiadásokat tartalmaz.

Az *ellátottak juttatásai* összességében 86,00 %-os arányban teljesültek, melynek összege 47.937.396,- Ft. Itt találhatók az Önkormányzat települési támogatással és ösztöndíjak kifizetésével kapcsolatos kiadásai.

*Egyéb működési célú kiadások* jogcím teljesítése összességében 52,22 %, összege 2.443.074.055,- Ft, melyből 931.866.241,- Ft a Karcag Városi Önkormányzat által a Karcagi Többcélú Kistérségi Társulás intézményeinek működéséhez átadott pénzeszköz, ebből 107.795.865,- Ft az Önkormányzat kiegészítő támogatása, 823.049.726,- Ft pedig a Karcagi Többcélú Kistérségi Társulást a Karcag Városi Önkormányzaton, mint székhely szerinti önkormányzaton keresztül, az általa ellátott feladatok mutatói alapján megillető állami támogatás, 1.020.650,- Ft pedig a társulási tagdíj.

Itt szerepel többek között még a Karcag Városi Cigány Nemzetiségi Önkormányzat 1.439.926,- Ft, az Akácliget Fürdő működésének 174.631.183,- Ft, a Karcagi Sport Egyesület 18.450.000,- Ft támogatása is.

Az egyéb működési célú kiadások összességében alacsony teljesítésének oka, hogy a tartalékba helyezett, fel nem használt pénzeszközök előirányzatai is itt szerepelnek.

*Beruházási kiadásként* 2019. évben 793.873.991,- Ft teljesült, melynek módosított előirányzathoz viszonyított aránya 62,80 %. Ebből 29.737.936,- Ft az intézmények, 764.136.055,- Ft pedig az Önkormányzat beruházási kiadásainak összege. Az összességében alacsony teljesítés oka, hogy a nagy projektekhez betervezett beruházási kiadások a 2020. évre tolódtak át.

Az Intézmények beruházási kiadásainak teljesítését a 13. sz. melléklet tartalmazza. Ezen belül:

A Városgondnokság saját költségvetése terhére mobiltelefonokat és számítástechnikai rendszeréhez egy szervergépet, valamint a Darálómúzeumba kazánt vásárolt, pályázati pénzeszköz terhére pedig számítógépeket és szoftvereket. A START munkprogram terhére Dacia Dokker gépjárművet, rakodógépet, magassági ágvágót, sarokcsiszolót, elektromos fűkaszákat, akkus fűrészt, lombfúvót és fémfűrész készletet.

A Déryné Kulturális, Turisztikai, Sport Központ és Könyvtár 2019. évben szőnyeget, kártyaolvasót, népviseleti ruhákat, hangtechnikai eszközöket, reflektort, lámpát és PVC padlót vásárolt.

Az Óvoda számítógépeket, laptopokat, óvodai neveléshez szakmai eszközöket, óvodai bútorokat, konyhai gépeket, berendezéseket vásárolt.

A Györffy István Nagykun Múzeum fényképezőt, monitort, kávéfőzőt vásárolt, valamint cserépkályha gipszformákkal gyarapította gyűjteményét.

A Polgármesteri Hivatal számítógépet és szoftvereket, irodai bútorokat, mikrofont és 1 db robogót szerzett be a hivatali feladatokhoz.

Az Önkormányzat beruházási kiadásait részletesen a 12. sz. melléklet tartalmazza.

*Felújítási kiadásként* önkormányzati szinten 629.003.630,- Ft teljesült, melynek módosított előirányzathoz viszonyított aránya 64,10 %. Ebből 44.096.276,- Ft az intézmények, 584.907.354,- Ft pedig az Önkormányzat felújítási kiadásainak összege. Az összességében alacsony teljesítés oka, hogy a nagy projektekhez betervezett felújítási kiadások a 2020. évre tolódtak át.

A Városgondnokságnál a TOP-os pályázathoz kapcsolódóan a Villamos úti épület felújítási kiadásai jelentkeztek.

Az Önkormányzatnál 2019. évben felújításként a 12. melléklet szerinti részletezésben felmerült kiadások jelentkeztek.

*Finanszírozási kiadásként* 61.201.257,- Ft-os összegben a Magyar Államkincstártól 2018. évben megkapott 2019. évi támogatások megelőlegezésének felhasználása, valamint az év folyamán összességében igénybevett folyószámlahitel 356.580.142,- Ft-os összege került beépítésre.

Az *intézményi működési kiadások* éves teljesítési adatait költségvetési szervenként és kiemelt előirányzatonkénti bontásban a rendelet-tervezet 13. sz. melléklete tartalmazza.

Az Önkormányzat kötelező és önként vállalt feladataira teljesített kiadások jogcímenkénti alakulását a rendelet-tervezet 11. és 12. sz. melléklete tartalmazza.

**Vagyon alakulása**

Karcag Város vagyona az előző évben kimutatott vagyonhoz képest összességében 450.520.637,- Ft-tal növekedett. A 2019. évi záró mérleg adatai szerint a Karcag Városi Önkormányzat vagyonának összege összesen 20.424.130.189,- Ft, mely összeg eszközök, és források szerinti megbontását a rendelet-tervezet 3. sz. melléklete tartalmazza. Az önkormányzat jogszabályi előírások szerinti vagyonkimutatását a 4. sz. melléklet mutatja be.

Az immateriális javak és a tárgyi eszközök bruttó értéke összesen 22.685.196.235,- Ft, mely után értékcsökkenésként 2019. december 31-ig összesen 6.210.088.255,- Ft összegű amortizáció került elszámolásra.

2019. évben a mérleg szerinti eredmény 35.615.097,- Ft önkormányzati szinten, ennek kialakulását a 2. sz. melléklet mutatja be. Az eredményesség inkább csak számviteli jelentőségű fogalom, az államháztartásban, önkormányzati feladatellátásban valójában nehezen értelmezhető.

**2019. évben a költségek csökkentésére és a bevételek maximalizálása érdekében tett intézkedések, döntések hatására az önkormányzat a fizetőképességét megtartotta. A lehetőségekhez mérten kötelező és önként vállalt feladatainkat egyaránt teljesíteni tudtuk. A mindenkori biztonságos működés fenntartása mellett a fejlesztések is folytatódtak.**

**A zárszámadás szöveges és számszaki részében foglaltak alapján Önkormányzatunk 2019. évi gazdálkodásáról, költségvetésének végrehajtásáról véleményem szerint összességében megállapítható a takarékos gazdálkodás, melyet természetesen behatárolt a ténylegesen rendelkezésre álló pénzügyi keret is.**

Mindezek figyelembevételével javaslom az előterjesztés megvitatását és a zárszámadási rendelet tervezet szerinti megalkotását.

Karcag, 2020. június 29.

 **Gyurcsek János**

 **polgármester-helyettes**

 **alpolgármester**